**Alexander Ødegaard** (født 13. september 1980 på Voss) er en norsk fotballspiller som spiller for den norske 2.-divisjonsklubben Førde. Fra 2006 og ut 2010-sesongen spilte han for Viking i Tippeligaen. Han har i tillegg tidligere spilt for klubbene Førde, Sogndal og Rosenborg.

Biografi
--------

### Klubblag

Ødegaard vokste opp i Førde og spilte på juniorlaget til Førde og senere på A-laget. Sommeren 1999 gikk Ødegaard til klubben Sogndal. Det første året for Sogndal skåret han to mål i debuten mot Hønefoss på Fosshaugane. I opprykksesongen 2000 satt Ødegaard inn ti seriemål og ett cupmål, i 2001 åtte seriemål og to cupmål, i 2002 tre seriemål og i 2003 syv seriemål og seks cupmål. Sesongen 2004 skulle derimot bli et mareritt for klubben, men på tross av klubbens manglende uttelling gjorde Ødegaard det bra. Han skåret hele 15 mål og vant Kniksenprisen. De to andre nominerte spillerne i denne kategorien var Rosenborgspilleren Frode Johnsen og Branns skotske spiller Robbie Winters.

I 2004 forlengte Ødegaard også kontrakten ut 2007, men Ødegaard ble likevel solgt til Rosenborg 28. desember 2004. Han ble kjøpt for hele 10 millioner kroner og fikk en kontrakt som skulle vare i tre år. Dessverre for både Ødegaard og Rosenborg ble han kun i én sesong. Den 28. desember 2005 ble angrepsspilleren klar for Viking FK. Alexander Ødegaard var da den dyreste spilleren Viking noen gang har kjøpt. Han skåret tre mål for Viking den første sesongen (2006), og det var i underkant av hva spilleren og klubben hadde forventet. Grunnen var delvis at Ødegaard var ute med knekt fot og delvis at laget samlet sett ikke presterte godt.

I januar 2011 signerte Ødegaard en 2,5-årskontrakt med den franske klubben Metz.

1. august 2012 vendte Ødegaard hjem til sin ungdomsklubb Førde, og signerte en 2,5-årskontrakt.

### Landslag

Alexander Ødegaard har spilt på aldersbestemte landslag siden 1996, da han spilte på G15-laget. I februar 2004 debuterte han på A-landslaget, og har spilt fire A-landskamper og scoret ett mål.

Referanser
----------

1. ↑  aftenbladet.no Ødegaard: – Jeg er veldig fornøyd Arkivert 26. januar 2011 hos Wayback Machine.
2. ↑  Øydegard klar for Førde, Firda, 1. august 2012

Eksterne lenker
---------------

* (en) Alexander Ødegaard – kategori av bilder, video eller lyd på Commons Rediger på Wikidata
* (en) Alexander Ødegaard – Transfermarkt Rediger på Wikidata

* (en) Alexander Ødegaard – national-football-teams.com Rediger på Wikidata

* (en) Alexander Ødegaard – FootballDatabase.eu Rediger på Wikidata

* (en) Alexander Ødegaard – Soccerway Rediger på Wikidata

* (en) Alexander Ødegaard – EU-Football.info Rediger på Wikidata

* (no) Alexander Ødegaard – Norges Fotballforbund Rediger på Wikidata

* (en) Alexander Ødegaard – FBref Rediger på Wikidata
* Spillerprofil hos Viking-FK.no

| * v
* d
* r
Årets angrepsspiller – Kniksenprisen (1990–2013), Gullballen (2014–2015) |
| --- |
| 
* 1990: T.A. Dahlum
* 1991: G. Sørloth
* 1992: G. Sørloth
* 1993: M.I. Mjelde
* 1994: H.M. Brattbakk
* 1995: H.M. Brattbakk
* 1996: M.I. Mjelde
* 1997: H.M. Brattbakk
* 1998: S. Rushfeldt
* 1999: R. Lange
* 2000: T. Helstad
* 2001: C. Zane
* 2002: B. Sæternes
* 2003: H.M. Brattbakk
* 2004: A. Ødegaard
* 2005: O.M. Årst
* 2006: S. Iversen
* 2007: T. Helstad
* 2008: D. Nannskog
* 2009: R. Prica
* 2010: M. Abdellaoue
* 2011: N. Đurđić
* 2012: A. Søderlund
* 2013: F. Johnsen
* 2014: V. Örn Kjartansson
* 2015: A. Søderlund
* 2016: C. Gytkjær

 |  |

|  |  |
| --- | --- |
| Oppslagsverk/autoritetsdata | Store norske leksikon **·** Prabook
 |